| **Kysjtym Кыштым** |
| --- |
| Horisonten tilHorisonten til  |
|  |
| Flagget til Kysjtym | Byvåpenet til Kysjtym |
| **Flagget til Kysjtym** | **Byvåpenet til Kysjtym** | 
 |
| Plassering |
| 

Kysjtym is located in Russland

 |
| Styresmakter |
| Land |  Russland |
| Føderasjonssubjekt | Tsjeljabinsk oblast |
| GrunnlagdBystatus | 17571934 |
| Geografi |
| Flatevidd - By |  45,67 km² |
| Innbyggjarar  - Totalt (2005)   - folketettleik | 41 000   897,7 /km² |
| Koordinatar | 55°42′00″N 60°33′00″E﻿Koordinatar: 55°42′00″N 60°33′00″E﻿ |
| Tidssone- Ved sommartid | YEKT(UTC+5)YEKST (UTC+6) |
| Diverse annan informasjon |
| Postnummer | 456870 |
| Retningsnummer (tlf) | +7 35151 |

**Kysjtym** er ein by i Tsjeljabinsk oblast i Russland med om lag 40 000 innbyggjarar. Han ligg på austsida av dei sørlege Uralfjella, rundt 90 km nordvest for Tsjeljabinsk, nær byen Oziorsk.

Atomulykke
----------

Kysjtym ligg nær det kjernefysiske komplekset Tsjeljabinsk-40, òg kjent som «Majak» («varde» på russisk). Her oppstod det den 29. september 1957 ein kraftig eksplosjon som involverte tørre nitrat og acetatsalt i ein tank med høgradioaktivt avfall. Ulukka forureina eit stort område som mellom anna omfatta Kysjtym. Eksplosjonen skuldast svikt i kjølesystemet til tanken. 

Det vart slept ut 40 PBq med fisjonsprodukt. Cerium-144 og Zirconium-95 (begge relativt kortliva isotopar med ei halveringstid på respektive 285 og 64 dagar) utgjorde 91 % av utsleppet. Det var 1 PBq med Sr-90 og 13 TBq med Cs-137. Den forureina sonen, som vert kalla *East Urals Radioactive Trace* (*EURT*), målte 300 x 50 km og var forureina med meir enn 4 kBq/m² med Sr-90. Det globale nedfallet av Sr-90 var rundt 2 kBq/m². Eit område på 17 km² var forureina med rundt 100 MBq Sr-90/m².

Det var 270 000 innbyggjarar i området. Masseevakuering vart gjennomført, sidan den kritiske forureina kom frå Sr-90, med ei effektiv halveringstid på 10-20 år. Omkring 800 km² land vart teke ut av bruk. 82 % av dette området er no teke i bruk att, til skogdrift og jordbruk.

Kysjtym-ulukka vart stort sett skjult av sovjetiske styresmakter fram til 1980, då den sovjetiske biologen Zjores Medvedev avslørte hendinga.

Galleri
-------

* KysjtymkatedralenKysjtymkatedralen
* Egoza, eit 607-meter høgt fjell ved KysjtymEgoza, eit 607-meter høgt fjell ved Kysjtym
* Kysjtym radio & TV-tårnKysjtym radio & TV-tårn
* Utsikt mot Kysjtym frå ei av bruene, med ein moske og Sugomakfjellet i bakgrunnenUtsikt mot Kysjtym frå ei av bruene, med ein moske og Sugomakfjellet i bakgrunnen

Kjelder
-------

* *Delar av denne artikkelen bygger på «Kysjtym» frå Wikipedia på bokmål, den 26. januar 2009.*
	+ *Wikipedia på bokmål oppgav desse kjeldene:*

1. ↑  «Kyshtym accident» *TED Case Studies: An Online Journal* American University

Bakgrunnsstoff
--------------

* Fotogalleri frå Kysjtym
* Kort historie for Kysjtym

| * v
* d
* e
Byar i Tsjeljabinsk oblast |
| --- |
| Administrativt senter. Tsjeljabinsk |
| Våpenet til Tsjeljabinsk oblast | 
* Asja
* Bakal
* Jemanzjelinsk
* Jurjuzan
* Juzjnouralsk
* Karabasj
* Kartaly
* Kasli
* Katav-Ivanovsk
* Kopejsk
* Korkino
* Kusa
* Kysjtym
* Magnitogorsk
* Miass
* Minjar
* Njazepetrovsk
* Oziorsk
* Plast
* Satka
* Sim
* Snezjinsk
* Trjokhgornyj
* Troitsk
* Tsjebarkul
* Ust-Katav
* Verkhnij Ufalej
* Verkhneuralsk
* Zlatoust

 | Flagg til Tsjeljabinsk oblast |

|  |  |
| --- | --- |
| Autoritetsdata | 
* WorldCat
* VIAF
* LCCN
* GeoNames

 |